Document ID: 32014D0469

NÕUKOGU OTSUS,
mis on tehtud ühisel kokkuleppel komisjoni presidendiga,
17. juuli 2014,
Euroopa Komisjoni liikme ametisse nimetamise kohta
(2014/469/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 246 teist lõiku,
võttes arvesse Euroopa Parlamendi arvamust (1)
ning arvestades järgmist:
(1)
Euroopa Ülemkogu võttis 9. veebruaril 2010 vastu otsuse 2010/80/EL (2) Euroopa Komisjoni ametisse nimetamise kohta ajavahemikuks kuni 31. oktoobrini 2014.
(2)
Komisjoni president José Manuel DURÃO BARROSO teavitas nõukogu oma 18. juuni 2014. aasta kirjas Janusz LEWANDOWSKI tagasiastumisest komisjoni liikme ametikohalt alates 30. juunist 2014.
(3)
Kooskõlas Euroopa Liidu toimimise lepingu artikli 246 teise lõiguga nimetatakse ametist lahkumise tõttu vabaks jäänud liikme ametikohale liikme järelejäänud ametiajaks uus sama kodakondsusega liige.
(4)
Seetõttu tuleks ametisse nimetada uus komisjoni liige,
ON VÕTNUD VASTU KÄESOLEVA OTSUSE:
Artikkel 1
Ühisel kokkuleppel komisjoni presidendi José Manuel DURÃO BARROSOGA nimetab nõukogu Jacek DOMINIKI komisjoni liikmeks järelejäänud ametiajaks, mis kestab kuni 31. oktoobrini 2014.
Artikkel 2
Käesolev otsus jõustub selle vastuvõtmise kuupäeval.
Brüssel, 17. juuli 2014

Labels: 15